
Predstavenie zámeru 


Zámerom predkladaného textu je predstaviť jazykovú krajinu Banskej Byst- 
rice ako kontinuitu textov a križovatku etník, a preto sa zameriame na viditeľné 
texty na vymedzenom území s cieľom identifikovať funkčný rozmer ukotvenia 
textov v jazykovej krajine, resp. upriamime pozornosť aj na rozpoznanie vplyvu 
etník na produkciu textov viditeľných v jazykovej krajine. 


1. Termín jazyková krajina v odbornej literatúre 


Vymedzenie termínu jazyková krajina 


Problematika jazykovej krajiny má sociolingvistické kontúry, pretože súvisí 
so sociolingvistickým termínom jazykové plánovanie. Hranice jazykových území 
sa vymedzovali na základe používania jazykov na verejných priestranstvách, 
napr. na bilbordoch, názvoch ulíc a pomenovaní firiem (Leclerc, 1989). 


This work was supported by VEGA 1/0040/19. 
Competing interests: no competing interests have been declared. 
Publisher: Institute of Slavic Studies, Polish Academy of Sciences. 


This isan Open Access article distributed under the terms of the Creative Commons Attribution 3.0 PL License 
(creativecommons.org/licenses/by/3.0/pl/), which permits redistribution, commercial and non-commercial, 
provided that the article is properly cited. © The Author(s) 2021. 


Pavol Odaloš Jazyková krajina Banskej Bystrice (Kontinuita textov a križovatka etník) 





Termín a pojem jazykovej krajiny sa používa v kultúrnej geografii. Termín 
jazyková krajina definovali R. Landry a R. Bourhis (Landry % Bourhis, 1997, s. 28) 
ako jazyk dopravných značiek, reklamných bilbordov, vlastných mien ulíc a námestí, 
názvov verejných zariadení a vládnych budov. V štúdii Lingvistická krajina a etno- 
lingvistická vitalita (1997) skúmajú jazykovú krajinu v súvislosti s vitalitou jazyko- 
vých komunít v Kanade. Zaoberajú sa používaním jazykov, hlavne francúzštiny 
a angličtiny, v škole, v rodine, na sociálnych sieťach, v médiách a pod. 


Kritika termínu jazyková krajina 


J. David a P. Mácha (David 8x Mácha, 2014, s. 41) kriticky hodnotia kontext 
jazykovej krajiny, pretože neobsahuje všetky formy a prejavy jazyka, ale len 
písaný jazyk a jeho prejavy vo verejnom prostredí. Pracujú so štandardizovanou 
urbanonymiou, vidieckymi toponymami a živou toponymiou. 

J. David a P. Mácha sa zameriavajú prakticky na jeden druh toponymie, čo 
ich pohľad zbližuje so systémovolingvistickou onomastikou, a preto predstavujú 
obmedzený výsek jazykovej krajiny, akúsi toponymickú krajinu. Pri takomto 
prístupe môže vzniknúť aj antroponymická krajina alebo chrématonymická 
krajina. Možno preto sformulovať otázku, či ide skutočne o jazykovú krajinu 
alebo moderným prístupom jazykovej krajiny je zastrešený výskum úradnej 
a neúradnej toponymie s dôrazom na identifikáciu, významovú a jazykovú 
stránku toponymie (Odaloš, 2019). 

J. Krško (Krško, 2016, s. 57) tiež kriticky hodnotí termín jazyková krajina, 
ktorý má podľa neho slabé miesto v tom, že jazyková krajina zachytáva len písaný 
jazykový prejav. Tým činom ostávajú v pozadí iné faktory, ako napríklad značky, 
obrazy, hovorený prejav, neverbálna komunikácia a iné. Za ďalší nedostatok považuje 
skutočnosť, že jazyková krajina nezahfňa všetky texty a prejavy určitej society, ale 
len také, ktoré sú v čase výskumu pre exploatátora dôležité, napr. že turisti a domáci 
obyvatelia dekódujú texty rovnakej jazykovej krajiny odlišným spôsobom. Rovnakú 
kritiku podali už J. David a P. Mácha (David 8x Mácha, 2014). 

Problémom obidvoch kritických prístupov je nepochopenie skutočnosti, 
že autori termínu jazyková krajina skúmali písaný jazyk a jeho prejavy v spoloč- 
nosti ako dôsledok jazykovej aktivity etník, nešlo im o jazykovú komunikáciu 
v zmysle mapovania všetkých foriem jazykového dorozumievania. 

J. Krško (Krško, 2016) ešte porovnáva termín jazyková krajina, ktorý vymedzili 
J. David a P. Mácha (David % Mácha, 2014, s. 41) v zmysle toponymickej krajiny 
stoponymickým priestranstvom. V širšom zmysle toponymickú krajinu stotožňuje 

stermínom komunikačný register ako so širšou kategóriou, ktorá v sebe zahťňa ape- 
latívnu aj propriálnu časť lexiky a ďalšie komunikačné zložky. Problém porovnania 
je vtom, že jazyková/toponymická krajina českých lingvistov sú toponymá v ústnej 
aj písanej komunikácii, kým komunikačný register je apelatívny aj propriálny jazyk 
sociálnej skupiny. V užšom chápaní zase autor stotožňuje jazykovú/toponymickú 
krajinu českých autorov s onymickým priestranstvom ako súborom jednotlivých 
scén. V. Blanár (Blanár, 1996, s. 25) chápe onymický priestor ako súbor vlastných 
mien v jazyku národa a onymickú scénu (Blanár, 1996, s. 26) ako súbor vlastných 
mien vrátane variantov a synoným v komunikačných situáciách. Obidva termíny 
pracujú so všetkými druhmi vlastných mien, kým českí autori sa zamerali len na 
jeden druh mien, na toponymá. Obidve uvedené porovnania sú preto nepresné, 
pretože porovnávajú obsahovo neekvivalentné pojmy termínov. 

Pod naším vedením vznikla aj bakalárska práca K. Škaťupovej Jazyková krajina 
mesta Banská Bystrica (Škaťupová, 2020). Bakalárska práca koncepčne vychádza 
z našej predkladanej vedeckej štúdie, ktorú aj cituje (v uvedenej dobe ešte vpodobe 
rukopisu), a jazykovú krajinu predstavuje deskripčne ako viditeľný nekomerčný 
a komerčný jazyk. Obsahuje opis viditeľného jazyka hlavného námestia a jeho okolia. 
Predkladaná práca je širšie koncipovaná, lebo spracováva jazykovú krajinu Banskej 
Bystrice v jej hraniciach z roku 1945 ako kontinuitu textov a križovatku etník. 


Potenciál termínu jazyková krajina 


Potenciál termínu jazyková krajina je v jeho pôvodnom vymedzení a skúmaní 
vizuálne dostupného apelatívneho (všetky všeobecné podstatné mená a ďalšie 
slovné druhy v texte) a propriálneho jazyka (všetky ony má, t. j. bionymá, geo- 
nymá a chrématonymná), resp. jazykových kategórií s nimi súvisiacich (prejavy 
jazyka, funkcie v komunikácii, percepcia jazyka jednotlivcom, sociálnou skupi- 
nou) a determinácií jazyka spoločnosťou, štátom/politikou, mocou či etnikami. 


2. Jazyková krajina Banskej Bystrice 


V Banskej Bystrici ako v centre Banskobystrického kraja sme si vybrali na 
dokumentovanie jazykovej krajiny mesto v jeho hraniciach z roku 1945, ktoré 
reprezentuje Nám. Štefana Moysesa, Nám. Slovenského národného povsta- 
nia, Kapitulská ulica, Národná ulica, Lazovná ulica, Horná Strieborná ulica, 

Dolná ulica, Horná ulica a Vajanského námestie, obsahujúce viditeľný jazyk 
nekomerčného charakteru a viditeľný jazyk komerčného charakteru. 

Za viditeľný jazyk považujeme texty (zoskupenia písmen a číslic, slová, 
vety, súvetia v kontexte), ktoré sú opticky registrovateľné v krajine (meste, 
obci, teréne). 


2.1. Charakteristika viditeľného jazyka nekomerčného cha- 
rakteru 


Viditeľný jazyk nekomerčného charakteru plní komunikačnú funkciu, 
pretože obsahuje základné informácie k orientácii v meste a k činnosti mesta, 
k pamiatkam, k mestským, cirkevným a cintorínskym objektom, resp. grafity 
plnia skôr funkciu upútať pozornosť na základe skratkovitosti textu či pred- 
kladania zaujímavých informácií. 


2.1.1. Orientačný jazyk 


Orientácia v meste sa primárne zabezpečuje prostredníctvom urbanoným, 
ktoré pomenúvajú body mestského priestoru. V skúmanom segmente sú to 
hlavne urbanonymá námestí, ulíc a menších častí mesta, ktoré sú súčasťou 
uličných a iných orientačných tabúľ, napr. Nám. Štefana Moysesa, Cintorín 
na Nám. Štefana Moysesa, Nám. Slovenského národného povstania, Kapitul- 
ská ulica, Národná ulica, Lazovná ulica, Horná Strieborná ulica, Dolná ulica, 
Horná ulica, Štadlerovo nábr., Fončorda, Radvaň, Sásová. Orientačné onymá 
sú dopíňané apelatívnym textom jazyka dopravných značení, hlavne pre moto- 
ristov a chodcov: Pešia zóna. Prejdite na druhú stranu. 

Sekundárna orientácia sa dosahuje prostredníctvom rôznych typov oným 
už priamo v lokalite námestia či ulice, napr. pomenovaním budov Matyášov 
dom, Benického dom (urbanony má): kostolov Farský kostol, Kostol sv. Kríža, Slo- 
venský kostol, Kostol sv. Alžbety, Kostol sv. Františka Xaverského (ekléziony má), 
dopravných komunikácií Barborská cesta (hodonymum), obrazov Kristus na 
Olivovej hore (pinakonymum), spoločenských organizácií Úrad Banskobystric- 
kého samosprávneho kraja, Inšpektorát slovenskej obchodnej inšpekcie v Banskej 
Bystrici pre Banskobystrický kraj (inštituciony mum) a pod. 

K sekundárnej orientačnej onymii priraďujeme aj antroponymá, ktoré 
sa nachádzajú na zvončekoch obyvateľov mesta v mieste ich bydliska, napr. 
Zauška, Soják, Demčák, Baláž, Ivan, Imriška, Kolačný, Filadelfi, Bolgáč, Grom, 

Schmidt, Nagy a pod., resp. na Cintoríne na Nám. Štefana Moysesa sú pocho- 
vaní významní svetskí a cirkevní obyvatelia mesta, napr. Babjak Štefan, Biensky 
Jozef, Bukovčan Vojtech, Cikkerová Mária, Dekret Matejovie Jozef, Egry Ján, 
Fillo Emil, Janoška Ján, Kerne Eugen, Kolačný Jaroslav, Kováč Mikuláš. Cirkevné 
osobnosti sú predstavené v samostatnom zozname, napr. Bóry Adolf, Briedoň 
Daniel, Hríbik Adolf, Hudec Jozef, Hulényi Štefan, Hyross Michal, Kalmančok 
Andrej, Krébes Július, Krenek Ján Jaromír, Málik Rudolf, Mochovič Izidor, Mrva 
Vincent a pod. Na tabuli je znázornená mapa s konkrétnym miestom odpo- 
činku danej osobnosti. 

Orientácia sa dosahuje dominantne prostredníctvom onymie: abioným 
a bioným. 

Orientačný jazyk je stručný. Tvoria ho väčšinou jednočlenné propriálne 
vety, prípadne dvojčlenné vety, ktoré sú zamerané na usmernenie obyvateľov/ 
návštevníkov ako chodcov alebo vodičov. Jazyk je neutrálny, aby nevznikali 
nejasnosti pri pochopení textu. 


2.1.2. Pamiatkový jazyk 


Informácie pamiatkového charakteru sa nachádzajú na rôznych pamiat- 
kových tabuliach. Pamiatkové texty predstavujú fakty o rôznych objektoch, 
udalostiach a osobách. 

Pamiatkový jazyk o objekte zahťňa pomenovanie objektu (Farský kostol), 
charakteristiku objektu vrátane jeho časového datovania (Z pôvodnej román- 
skej stavby sa z časti zachovala veža. V XIV. st. bol rozšírený v gotickom slohu. 
V r. 1494 — 1505 pristavali nové sanktuárium, časť sakristie a bočné kaplnky) 
a odbornú terminológiu súvisiacu s objektom (románska stavba, gotický sloh, 
barokový sloh, sanktuárium, sakristia, kaplnka, oltár). 

Pamiatkový jazyk o udalosti (mesta) obsahuje pomenovanie mesta, v kto- 
rom sa udalosť odohrala (Banská Bystrica), charakteristiku udalosti (Banskú 
Bystricu, ako všetky stredoveké mestá, niekoľkokrát postihli požiare. Ten najni- 
čivejší v roku 1761. Zničených alebo poškodených bolo okolo 80% budov v meste. 
Obrovské škody utrpel aj farský kostol. Celý. Okrem Kaplnky svätej Barbory. 
Mali sme tu najvyšší drevený gotický oltár na svete. Tiež dielo z dieľne Majstra 
Pavla, vysoké viac ako 22 metrov. Tento oltár zhorel, oltár svätej Barbory v jej 
kaplnke zostal zachovalý. Zázrak...?) a nejaké záverečné zovšeobecnenie vo 
forme predloženej zaujímavosti (Behom krátkeho času po tomto požiari mesto 
povstalo z popola ako bájny vták Fénix. Ešte krajšie, ešte výstavnejšie. Také 

krásne, že vzniklo príslovie: „Za živa v Bystrici, po smrti v nebi.“ Všetko zlé je 
na niečo dobré.). 

Súčasťou pamiatkového jazyka o osobe, ktorou je významný rodák alebo 
obyvateľ mesta, je identifikovanie osoby (V tomto dome sa narodil Viliam Figuš 
Bystrý 28. II. 1875) a jej určitej vlastnosti, charakteristiky či niečoho z jej života 
(autor prvej slovenskej opery Detvan). Pamiatkový text sa nemusí nachádzať 
len na budove, môže byť situovaný napr. na dlaždičke chodníka pri budove 
v Hornej ulici č. 4 (Tu žil Tomáš Rosenberg, nar. 1923, zajatý ako partizán pri 
Brezne, popravený 12. 12. 1944 v Brezne — Krtičnej). 

Pamiatkový jazyk sa predstavuje v slovenčine, prípadne aj angličtine, 
nemčine, ruštine, rumunčine alebo latinčine. 

Pamiatkový jazyk zahfňa súvislé texty, preto sa používajú dvojčlenné vety, 
prípadne aj jednoduché alebo zložené súvetia. Častý je výskyt čísloviek, ktoré 
časovo fixujú pamiatkový objekt. Jazyk je neutrálny, aby nevznikali nejasnosti 
pri pochopení textu. Na percepciu textu sú potrebné aj znalosti cudzích jazykov. 


2.1.3. Cirkevný a pietny jazyk 


Cirkevný jazyk sa nachádza v pomenovaniach na budove Kostola sv. Fran- 
tiška Xaverského: Venite Adoremus Dominum, čo v preklade znamená Vstúpte 
a pokloňte sa Pánovi. Text je prejavom velebenia Ježiša Krista. Cirkevný jazyk je 
aj na Mariánskom stípe v Banskej Bystrici. Text má podobu: Ave Maria. Gratia 
plena. Dominus tecum. V preklade: Zdravas Mária. Milosti plná. Pán s tebou. 

Pietny jazyk je situovaný na Cintoríne na Nám. Štefana Moysesa. Pietny 
jazyk obsahuje identifikáciu zosnulého (Wenzel Zipszer. Geb. 1846, gest. 1908 
und seine Gemahlin Klara Zipszer, Geb. Pittner. Geb. 1849, gest. 1927) a vyjad- 
renie vzťahu k Bohu (úvodné Hier ruhen in Gott, resp. záverečné Friede Ihrer 
Asche). Na náhrobnom kameni môžu byť ešte ďalšie informácie, ak to pozo- 
stalí považujú za potrebné. Nemecký text v preklade znie: Tu odpočíva v Bohu 
Wenzel Zipszer, narodený 1846, zomrel 1908 a jeho manželka Klara Zipszer, 
rodená Pittner, narodená 1849, zomrela 1927. Pokoj Vašim dušiam. 

Na cintoríne sú texty aj v latinčine: Nobilis Dominus Stephanus Sándory 
de Beharfalva. Natus die 5. Novembris 1797, mortuus die 31. Maji 1865. Et filius 
Julius Sandóry VAD. Parochus Hajnikensis natus die 7. Octobris 1845, mortuus 
die 7. Martii 1930. Oua Nestor Dioeceseos. R.I.P. V preklade: Ušľachtilý pán 
Stephanus Sándory de Beharfalva, narodený 5. novembra 1797, zomrel 31. mája 
1865. A syn Julius Sandóry VAD. Pastor v Hajnikách narodený 7. októbra 1845, 
zomrel 7. marca 1930, nestor diecézy. Odpočívaj v pokoji. 

Na cintoríne sa nachádzajú texty aj v maďarčine: Itt nyugszunk Stubna 
János, sziiletett 1855 okt. 27. Meghalt 1918 márc. 4. Béke hamvaira!. Preklad 
v slovenčine: Tu odpočíva Stubna János, narodený 1855 okt. 27. Zomrel 1918 
mar. 4. Pokoj duši jeho! 

Na cintoríne sú texty aj v slovenčine: Tu odpočíva v Kristu pánu Mária Zun- 
kofská, rodená Gistrichovská, 1853 — 1916. Pokoj prajme jej. Alebo: Rodina Rež- 
náková. Jozef 16. 10. 1947 — 27. 5. 2007. Príp. Npor. Ing. Jozef Kucbel, 10. X. 1058 - 
27. 1. 1988. Stanislav Kucbel, 31. 7. 1945 — 7. 6. 2003. Láska mftve na živé mení. 

Cirkevný a pietny jazyk je stručný. Väčšinou obsahuje jednočlenné sub- 
stantívne vety, ktoré obsahujú antroponyrmá, príp. rôzne druhy skratiek (R.I.P.). 
V dvojčlenných vetách sú väčšinou časové údaje o nebohej osobe. Jazyk je 
neutrálny, aby nevznikali nejasnosti pri pochopení textu. Na percepciu textu 
sú potrebné aj znalosti cudzích jazykov. 


2.1.4. Jazyk vyhlášok a nariadení 


Jazyk vyhlášok a nariadení má charakter jazyka administratívneho štýlu, 
pretože predstavuje aktuálne informácie mesta vo vzťahu, napr. k prevádz- 
kovaniu trhu, k činnosti cintorína a pod. Vyhláška/nariadenie zahíňa na 
začiatku pomenovanie dokumentu a v textovej časti enumeráciu podmienok, 
pri dodržaní ktorých možno realizovať predmetnú činnosť. 

Trhový poriadok má v názve Všeobecné záväzné nariadenie mesta Banská 
Bystrica č. 16/2012 Trhový poriadok trhoviska na Námestí Š. Moysesa 3, Ban- 
ská Bystrica a v textovej časti je napr. paragraf 6 s názvom Osoby oprávnené 
predávať a poskytovať služby na trhovisku: 1. Na trhovisku môžu na základe 
povolenia mesta predávať: a) fyzické osoby a právnické osoby oprávnené na 
podnikanie podľa osobitných predpisov, b) fyzické osoby predávajúce rastlinné 
a živočíšne výrobky z vlastnej pestovateľskej alebo chovateľskej činnosti alebo 
lesné plodiny. 2. Predávať podľa odseku 1 písm. b môžu i občania iných štátov 
Európskej únie. 3. Povolenie fyzickým alebo právnickým osobám na predaj výrob- 
kov alebo poskytovanie služieb na trhových miestach na území mesta vydáva 
primátor mesta na základe žiadosti adresovanej na Mestský úrad v Banskej 
Bystrici, Ul. československej armády 26. 

Jazyk vyhlášok/nariadení sa v odôvodnených prípadoch môže dostať aj 
na informačné tabule, napr. na Cintoríne na Nám. Štefana Moysesa je tabuľa 
s týmto textom (vyberáme časť): Upozornenie pre užívateľov hrobov. Správa 
cintorína upozorňuje užívateľov hrobov na tieto pokyny: 1. na každé započatie 
kamenárskej činnosti (oprava, úprava, zhotovenie novej obruby) je potrebné 

písomné povolenie správy cintorínov, 2. každý vstup motorového vozidla do 
cintorína je možný s písomným povolením správy cintorínov, atď. 

Jazyk vyhlášok a nariadení má charakter súvislého administratívneho 
textu s dvojčlennými vetami aj jednoduchými a zloženými súvetiami. Jazyk 
je neutrálny, všetko je presne vysvetlené. Text je v slovenčine ako v štátnom 
jazyku, a preto znalosť cudzích jazykov pri prijímaní textov tohto druhu nie 
je potrebná. 


2.1.5. Grafity 


Grafity ako obrazy, nápisy vytvárané sprejmi na stenách, fasádach domov, 
na mostoch a na iných verejných plochách (Buzássyová % Jarošová, 2006, s. 1085) 
sú väčšinou podpismi sprejerov, ktoré majú podobu zoskupenia väčšinou veľ- 
kých písmen, napr. NPO, GENOFE, DZS, SVA, MVS, ZSP, ABC, RD, UNC, aux, 
príp. prepojenia písmen s číslicami, napr. A 156, KUSH31, resp. grafity majú len 
číslicovú podobu, napr. 198, 057. Menej časté sú substantívne vety, napr. DUB 
CLUB, BABKA, DUBČEK 68, POKER!. Ojedinelé sú aj rozvité vety, napr. veta 
s nejasným významom VAJKN 666 HUSEN UCHTO. Zaujímavé boli zápisy 
na jednej budove v dezolátnom stave na okenných výplniach v Hornej ulici, 
ktoré boli vytvorené písaním do prachu na oknách: VIKA, HACTA, WIKI 
COOL MISKA, CLAIRE © + ]. B. Nápis v ruštine je dôsledkom určitého počtu 
mladých Rusov a Rusiek, ktorí študujú v súčasnosti v Banskej Bystrici. 


2.2. Charakteristika viditeľného jazyka komerčného cha- 
rakteru 


Viditeľný jazyk komerčného charakteru plní obchodnú funkciu, pretože sú 
v ňom obsiahnuté informácie o reklame na ponúkaný produkt, resp. obsahuje 
údaje o ponúkanom produkte v tom-ktorom obchodnom zariadení. 


2.2.1. Reklamný jazyk 


V meste sa nachádza mnoho bilbordových a či iných samostatných reklám 
na ponúkané produkty. Súčasťou reklamného jazyka sú pomenovanie a zame- 
ranie firmy, ponúkané služby a komunikačný kontakt: Aston Real. Realitná 
kancelária. Predáme aj Vašu nehnuteľnosť. Volajte 0905 222 055. Reklamný 
jazyk okrem firmonyma môže obsahovať aj chrématonymum ako pome- 
novanie ponúkaného výrobku, resp. ďalšie informácie, napr. dôraz, že ide 

o slovenského výrobcu: Slovaktual. Plastové okná a dvere. Drevené okná Min- 
tal. Bezpečnostné dvere. Slovenskí výrobcovia, prípadne aj webovú stránku: 
www.najlacnejsiepodlahy.sk. Tu. Na 1. poschodí. Alebo aj nasmerovanie 
potenciálneho zákazníka do obchodného objektu: FaxCOPY. Značka šípky. 
SC Point. Telefónne číslo, email aj otváracie hodiny. 

Jazyk reklamných textov je stručný. Zahfňa väčšinou jednočlenné sub- 
stantívne vety, menej často krátke dvojčlenné vety. Jazyk je väčšinou neutrálny, 
aby nevznikali nejasnosti pri pochopení textu. 


2.2.2. Komerčný jazyk 

Komerčný jazyk je jazyk, ktorý sa používa v prevádzkach ponúkajúcich 
výrobky alebo služby. Sú to rôzne potravinárske obchody, reštauračné, kavia- 
renské a alkohol ponúkajúce podniky alebo firmy realizujúce stavebné a opra- 
várenské činnosti či dovolenkové aktivity. 

Komerčný jazyk obsahuje pomenovanie a zameranie firmy a ponúkané 
služby. 

Reštaurácia BOCA má na priečelí svojej budovy pomenovanie organi- 
zácie s jej zameraním a ďalšie informácie, v ktorej časti budovy sa nachádza 
reštauračná časť prevádzky a v ktorej časti pivárenská časť prevádzky. Pred 
reštauráciou je mobilný pútač, na ktorom sa nachádzajú základné údaje k časo- 
vej a pracovnej ponuke organizácie (priečelie: Penzión Boca. Reštaurácia. 
Piváreň, mobilný pútač: Reštaurácia Boca. Otvorené: Po — So 11,00 — 22,00. 
Ne 11,00 — 18,00. Príjemné prostredie. Možnosť využitia na rôzne posedenia, 
oslavy ... (banketky, separé miestnosti). Obedové menu od 4,45 eura. Navštívte 
nás, tešíme sa na Vás). 

Cestovná kancelária Hydrotour má vo svojom výklade vlastné označe- 
nie so sloganom firmy, resp. pomenované miesta/lokality, ktoré sú vponuke 
firmy, a ostatné potrebné údaje k dovolenkovej aktivite, napr. obdobie a cena 
dovolenky, miesto odletu a pod. (Hydrotour. Máme radi leto. Kréta. Hotel Kalia 
Beach. 30. 5. — 10. 6. 690 eur. First minute ponuka. Odlety z Bratislavy a Košíc). 

Prima banka má na časti ulice, ktorá susedí s Dolnou ulicou, len vlastné 
označenie (Prima banka). Súčasťou loga je aj srdiečko. Neutrálnosť označenia 
je istým spôsobom narušená sedemnásobným opakovaním pomenovania 
banky, ktoré je verejnosti predstavené v rôznej veľkosti a v zelenej a bielej 
farbe. Podobne, len s označením banky, pristúpila k svojmu označeniu aj Tatra 
banka (Tatra banka). 

Esso pod vežou je obchod s pochutinami. Vo vrchnej časti výkladu sa 
nachádza označenie obchodu. Bočné časti výkladu aj stred výkladu obsahujú 
pomenovania predávaného tovaru. Text sa uvádza okrem slovenčiny aj v 
angličtine (Esso pod vežou. Darčekové koše. Cukrovinky. Dezerty. Káva. Čaj. 
Nealkoholické nápoje. Značkový alkohol. Slovenská čokoláda. Premium Slovak 
Chocolate). Špecifickou informáciou na vstupných dverách je, že obchod získal 
certifikát dôveryhodnej firmy (Dôveryhodná firma. 2019). 

Slovenka je obchod s textilnými výrobkami, ktorého výrobca dlhé roky 
sídli v Banskej Bystrici. Textil táto firma vyrába od roku 1921. Z uvedeného 
dôvodu ide o známu slovenskú značku, preto obchod textovo neuvádza, čo 
predáva, ale sa odvoláva na firmu a jej tradíciu (Slovenka. Since 1921. Podni- 
ková predajňa). Vo výklade je súčasne signalizované, že v predajni je zľavnený 
tovar (Zľavy. %), resp. sú uvedené deň a čas predaja. 

Komerčný jazyk je stručný. Frekventované sú jednočlenné vety a krátke 
dvojčlenné vety. Jazyk komerčných textov je vecný, aby bol obchodný jazyk 
zrozumiteľný. 


3. Jazyková krajina a etniká 


Jazyková krajina je tvorená napísaným jazykom, ktorý je selektívne zrozu- 
miteľný obyvateľstvu a návštevníkom mesta, ako prejavom etnolingvistickej 
vitality. Etnolingvistická vitalita je schopnosť etnika presadiť sa v priestore 
mesta aj na základe tvorenia vizuálnych textov. 

V jazykovej krajine Banskej Bystrice dominujú jazykové prejavy štátotvor- 
ného etnika Slovákov. Texty sú preto dominantne v slovenčine. Etnolingvistická 
aktivita Slovákov a texty v slovenčine tvoria väčšinu všetkých textov (pozri 2.1. 
a 2.2.). Prejavom etnolingvistickej aktivity sú aj texty pietneho charakteru na 
cintoríne v nemčine a maďarčine (pozri 2.1.3.). Sú to texty z 18. a 19. storočia, 
keď etniká Maďarov a Nemcov mali v Banskej Bystrici významné spoločenské 
postavenie. 

Okrem textov v slovenčine, nemčine a maďarčine, ktoré sú prejavom 
etnolingvistickej aktivity Slovákov, Nemcov a Maďarov, sú fixované v jazy- 
kovej krajine Banskej Bystrice aj ďalšie texty v angličtine, nemčine, latinčine, 
ruštine a rumunčine. Ide o prejav vitality jazykov a sekundárne aj ich etník 
vistej komunikačnej situácii a pri určitej príležitosti. Angličtina a nemčina na 

pamiatkových textoch poskytuje informácie pre turistov, napr. Banská Bys- 
trica, like all medieval towns was also ravaged by fires several times. The most 
destructive one was in 1761. The fire destroved and damaged approximately 
80% of the buildings in the city. The entire parish church was badly damaged, 
expect the Chapel of St. Barbora, príp. Banská Bystrica wie alle mittelalterli- 
chen Städte, war mehrmals vom Feuer heimgesucht worden. Der verheerendste 
im Jahre 1761. Vernichtet oder beschädigt wurden um 80% der Gebäude in der 
Stadt. Riesige Schäden hat auch die Pfarrkirche erlitten, ausser der Hl.-Barba- 
ra-Kapelle. (preklad je v časti 2.1.). Angličtina ako najrozšírenejší svetový jazyk 
a nemčina ako rozšírený jazyk strednej Európy. Na obelisku na počesť oslobo- 
denia mesta v roku 1945 sa nachádza pamiatkový jazyk v ruštine a rumunčine, 
pretože armády týchto krajín oslobodili Banskú Bystricu: Brazodapnaxa bancka 
Bvicmpuua zeporo Coeemckoú apmuu, naeurux 3a nesaeucumocm» Coeemckozo 
Co3a u 3a 803pomdenue Hexocnoeaukoú pecnyónuku. V preklade: Hrdinom 
sovietskej armády, padlým za nezávislosť Sovietskeho zväzu a za vzkriesenie 
Československej republiky, vďačná Banská Bystrica. Multumiri armatei Románe 
eliberatoarea orasului. V preklade: Vďaka rumunskej armáde, osloboditeľke 
mesta. Ruština sa vyskytla aj v grafitoch, ktoré sú prejavom aktivity súčasných 
mladých ľudí, žijúcich v Banskej Bystrici. Rumunčina je aj na tabuli identifi- 
kujúcej konzulát Rumunskej republiky v Banskej Bystrici: Consulatul Onorific 
al Romániei. V preklade: Honorárny konzulát Rumunska. Latinčina je jazy- 
kom náboženstva, a preto sa nachádza aj na budove kostola (pozri 2.1.3.), je aj 
univerzálnym jazykom novoveku, pretože latinské nápisy sú aj na pamätných 
tabuliach na fasádach stredovekých budov, napr. Ouas Aedes Instituti Puellarum 
In Oultu Et Artibus Educandarum Neonon Adnex Refugii Ac Horti Parvulo- 
rume Solo Excitavit Arnoldus Ipolyi-Stummer Eppus 1873. V preklade: Túto 
budovu dievčenskej školy na zušľachťovanie vychovávateľského umenia, ako 
aj pripojený útulok so záhradou pre najmenších, z vlastnej vôle založil biskup 
Arnold Ipolyi Stummer v roku 1873. 

Záver 


Jazyková krajina Banskej Bystrice je tvorená viditeľným, t. j. napísaným 
jazykom vo forme kontextovo fixovaných slov, viet a súvetí komerčného 
a nekomerčného charakteru. Nekomerčný jazyk plní komunikačnú funkciu pri 
predstavovaní základných informácií o orientácii v meste a o činnosti mesta, 
o mestských, cirkevných a cintorínskych objektoch a o pamiatkach v meste. 
Komerčný jazyk má obchodnú funkciu, pretože sa stáva súčasťou procesu 
obchodných transakcií, najprv vo forme reklamných textov, ktoré ponúkajú 
komerčný produkt, neskôr vo forme údajov o ponúkanom tovare priamo 
vobchodnom zariadení. Jazyková krajina Banskej Bystrice je súborom textov 
v slovenčine, nemčine a maďarčine ako prejavov etnolingvistických aktivít 
Slovákov, Nemcov a Maďarov, resp. textov v angličtine, nemčine, latinčine, 
ruštine a rumunčine ako prejavov vitality jazykov pri predstavovaní faktov 
o súčasnosti a histórii mesta Banská Bystrica. 

Krajobraz jezykowy Banňskiej Bystrzycy 
(kontinuum tekstów a krzyžowanie sie grup etnicznych) 


Na krajobraz jezykowy Baňskiej Bystrzycy sktadaja sie teksty o charakterze komercyj- 
nym i niekomercyjnym, dostepne w wersji wizualnej, powstafe w jezyku pisanym, w formie 
kontekstowo uwarunkowanych slów, zdaň prostych i zdaň ztožonych. Jezyk o charakterze 
niekomercyjnym peľni funkcje komunikacyjna w zakresie przekazywania podstawowych 
informacii orientacyjnych w miešcie Baňska Bystrzyca i w jego okolicach, a takže informacii 
o dziatalnošci zwigzanej z miastem, o budynkach košcielnych i cmentarnych oraz o zabytkach. 
Jezyk o charakterze komercyjnym peľni funkeje biznesowa, poniewaž staje sie czešcia procesu 
obrotu gospodarczego: najpierw w postaci tekstów reklamowych oferujacych produkty han- 
dlowe, póžniej w formie informacii o produktach oferowanych bezpošrednio przez placówki 
handlowe i ustugowe. Krajobraz jezykowy Baňskiej Bystrzycy tworza teksty w jezykach stowac- 
kim, niemieckim i wegierskim, bedace przejawem dziatalnošci etnolingwistycznej Slowaków, 
Niemców i Wegrów. Teksty w jezykach angielskim, niemieckim, rosyjskim, rumuňskim i po 
ľacinie $wiadcza o istotnej roli tych jezyków w przedstawianiu faktów dotyczacych wspólcze- 
snošci i historii tego miasta. 


Slowa kluczowe: krajobraz jezykowy, tekst komercyjny, tekst niekomercyjny, Baňska Bystrzyca 


Language Landscape of Banská Bystrica 
(Continuity of Texts and Intersection of Ethnic Groups) 


The language landscape of Banská Bystrica is made up of visible language, which means 
written language in the form of contextually fixed words, sentences and complex sentences of 
a commercial and non-commercial nature. Non-commercial language fulfills a communicative 
function in terms of presenting basic orientation information in and around Banská Bystrica 
town, and about the town“ activities, the church and cemetery buildings, and monuments. 
Commercial language has a business function because it becomes part of the process of busi- 
ness transactions: first in the form of advertising texts offering commercial products: later in 
the form of information concerning go0ods offered directly by business facilities. The language 
landscape of Banská Bystrica is a collection of textsin Slovak, German and Hungarian and is 
a manifestation of the ethnolinguistic activities of Slovaks, Germans and Hungarians. Some 
texts in English, German, Latin, Russian and Romanian are evidence of the vitality of these 
languages in presenting facts about the present day and the history of this town. 


Keywords: language landscape, commercial and non-commaercial text, Banská Bystrica 


Page 13 of 15 


Pavol Odaloš Jazyková krajina Banskej Bystrice (Kontinuita textov a križovatka etník) 





Notka o autorze 


Pavol Odaloš (pavol.odalosG6umb.sk) — ukoňczy! pedagogike oraz studia 

